پاکستانی سفیر: سعودي حکومت ته مې ویلي چې د پاکستانیانو د ویزو موده اوغزوي
د کله نه ما په دی کار شورو کړی نو د هغه وخت نه داسی ګنګوسی موجود وی چې په زرګونو خلک نیوی شوي خو په حقیقت کې داسې نه ده، د سفارت د چارواکو تر مخه په دغه شان ویزو راغلو کسانو شمیره د 150و نه زیاته نه ده. کوم چې نن صبا د چارواکو لخوا نیول شوي دي
د وايس آف امریکا ډیوه ریډیو او ټي وي پریس کانفرنس پروګرام کې په سعودي عربستان کې د پاکستان سفیر نعیم خان هغه رپورټونه رد کړي چې ګني په سعودي عربستان کې په زرګونو پاکستانیان نیولی شوي دی. ښاغلي نعیم خان ویلي سفارت سره جمع شوي تازه رپورټ تر مخه په دغه هیواد کې نیول شوو پاکستانیانو شمیره د 100و نه 150و پوری ده. نعیم خان ډیوه ریډیو ته وایي: (د کله نه ما په دی کار شورو کړی نو د هغه وخت نه داسی ګنګوسی موجود وی چې په زرګونو خلک نیوی شوي خو په حقیقت کې داسې نه ده، د سفارت د چارواکو تر مخه په دغه شان ویزو راغلو کسانو شمیره د 150و نه زیاته نه ده. کوم چې نن صبا د چارواکو لخوا نیول شوي دي) د سعودي چارواکي اکثره هغه پاکستانیان نیسي چې د سعودي کفیل په ویزه دغه هیواد کې موجود وي خو د کفیل په کمپنۍ کې کار نه کوي. اود کفیل د جوړ جاړي وروستو په آزاده توګه په نورو ځایونو کې کار کوي. د پاکستان سفیرنعیم خان اود سعودي عرب د روزګار په قانون پوهه کسانو ډیوه ریډیو ته ویلي په سعودي عربستان کې دغه شان کار کول غیر قانوني دي. د پاکستان سفیر نعیم خان ویلي د سعودي چارواکو سره په خبرو کې بوخت دی چې په دغه شان ویزو ورغلو پاکستانیانو مسلې حل کړي. نعیم خان وایي: (نن چې ما ته کوم رپورټ میلاو شوی د هغې تر مخه د ریاض ګورنر یو حکم جاری کړی چې تر مخه يي د دوو میاشتو وخت ورکړی شوی.چې پاکستانیان خپلې ویزی ریګولرایز کړي. د هغه په وینا داسې یو خبر هم دی چی د نورو صوبو ګورنران دغه شان ویزی لرونکو کسانو ته وخت ورکړي) په سعودي عرب کې پاکستانې سفیر زیاتوي د هری نهې یا سهه شنبي په ورځ د خلکو سره ویني هغه سره د خپلو افسرانو ناست وي او ورغلو خلکو مسلي اوري او په هغه وخت يې دحل کولو امر کوي. په ورستیو کې داسې رپورټونه وو چې په سعودي عرب کې پاکستاني وګړي نیول کیږي. که څه هم ددوي د نیول کیدو شمیره کمه ده خو د سعودي د ویزو د حیثیت او په سعودي قانون ناپوهي زیات تره بهرنیان د قانوني ستونزو سره مخ کوي. او دا خبره په سعودي عربستان کې د پاکستاني کارکونکو په حقله هم ده. په قانون پوهه کسانو ډیوه ریډیو پریس کانفرنس کې ویلي په سعودي عرب کې د آزادی ویزی تصور نشته. دوي وايي کفیل نه یواځی دا چې په ویزو ورغلو خلکو ته روزګار نه ورکوي، بلکه دغه کسان چې بهرچرته محنت مزدوري کوي نو یو خوا خو غیر قانوني وي او د بلې خوا دغه کفیل ته مزدوران قلنګ ورکوي. چې د 4000 ریال پوری وي. دوي وویل چې دغه خواری کښ که خپله هر څومره په غربت او مشکل کې ژوند کوي لکه د مثال په توګه چې د اوسیدو ځایونه يې تنګ او د بنیادي اسانتیاو نه تش وي. د صحت يې هم هیڅ بندوبست نه وي. او په ډیره ګنړه کې په یو تنګ ځاېي کې اوسیږي. یواځې له دي د پاره چې دوه پیسې بچت کړي. بیا هم کفیل ته د کال په زرګونو ریالونه قلنګ ورکوي.